Alfabetu griegu

El griegu escríbese col Alfabetu griegu, desendolcáu en dómines clásiques (alredor del sieglu IX e.C.) aportando hasta anguaño. Les sos lletres son emplegaes en munchos idiomes pa una bayura de funciones: símbolos matemáticos, nomes d'estrelles...

L'alfabetu griegu ye la adautación del alfabetu feniciu al mundu helénicu, magar qu'otres teoríes ven influyencies del proto-cananéu, incluso del exipcianu, asiriu o de la escritura cretense.

Al principiu esistíen sólo les mayúscules, siendo les minúscules emplegaes más tarde como valores numbéricos.

 Tablas 

Les lletres griegues y les sos derivaciones son como vienen darréu (la pronunciación sigue la normativa SAMPA):

 Lletres clásiques 

 Lletra Nome Pronunciación Valor Lletra hebrea correspondiente HTML Α α  Alfa  /a/ /a:/  1  Aleph (') /a/  α Β β  Beta  /b/  2  Beth /b/  β Γ γ  Gama  /g/->/G/ /j/(ga,gue,gui,go,gu)  3  Gimel /g/  γ Δ δ  Delta  /d/->/D/  4  Daleth /d/  δ Ε ε  Épsilon  /e/  5  He (h) /h/  ε Ζ ζ  Zeta  /dz/->/z/  7  Zain /dz/  ζ Η η  Eta  /E:/->/i/  8  Heth (h*)  η Θ θ  Theta  /t_h/->/T/  9  Thet (t*)  θ Ι ι  Iota  /i/ -> /i/ /j/  10  Yodh (y) /j/  ι Κ κ  Kapa ~ kappa  /k/  20  Kaph /k/  κ Λ λ  Lambda  /l/  30  Lamed /l/  λ Μ μ  Mi  /m/  40  Mem /m/  μ Ν ν  Ni  /n/  50  Nun /n/  ν Ξ ξ  Xi  /ks/  60  Samekh (s)  ξ Ο ο  Ómicron  /o/  70  Ain ()  ο Π π  Pi  /p/  80  Pe /p/  π Ρ ρ  Ro  /r/  100  Resh /r/  ρ Σ σ,ς  Sigma  /s/  200  Shin (sh) /S/  σ Τ τ  Tau  /t/  300  Taw /t/  τ Υ υ  Ípsilon  /u/->/y/->/i/  400  De Wau  υ Φ φ  Phi  /p_h/->/f/  500  orixe disputáu  φ Χ χ  Khi  /k_h/->/x/  600  orixe disputáu  χ Ψ ψ  Psi  /ps/  700  orixe disputáu  ψ Ω ω  Omega  /O:/->/o/  800  Ain ()  ω

 Lletres obsoletes 

 Lletra Nome Pronunciación Valor Lletra hebrea correspondiente Ϝ ϝ (1)  Digamma  /w/  6  Waw (Vav) /w/ Ϛ ϛ (2)  Stigma  /st/  6  Waw (Vav) /w/ Ͱͱ (1)  Heta  /h/  –  Heth (h*) Ϻ ϻ (1)  San  /ts/  –  Sade (s*) /ts/ Ϙ ϙ (1)  Qoppa  /k/  90  Qoph /q/ Ͳ ͳ (1)  Sampi  /ss/ /ks/  900  Sade (s*) /ts/ Ϸ ϸ (3)  Sho  /ʃ/  –  Sade (s*) /ts/

(1): Lletra desaniciada del alfabetu nos primeros tiempos, enantes del periodu qu'agora se llama "clásicu".

(2): Lletra desaniciada bizantina.

(3): Lletra desaniciada bactriana.

 Historia 
El camudamiendu más grande, en comparanza col so predecesor (l'alfabetu feniciu), ye la introducción de vocales ensin les que'l griegu nun se podría lleer, a la escontra que'l feniciu. Foi'l primer alfabetu en crear vocales (ensin contar el pocu conocíu ugaríticu) y d'él deriven los alfabetos llatín y cirílicu, amás d'otros. Los alfabetos hindis y l'etíope asina como l'antiguu húngaru desendolcaron vocales de forma independiente. Les primeres vocales foron: alpha, epsilon, iota, omicron, y upsilon, copiaes de lletres fenicies que nun teníen valor fonéticu en griegu. En griegu oriental la lletra eta representaba una e llarga, y la omega una o llarga. Nos alfabetos semíticos les vocales delles vegaes representábense per aciu de signos nes consonantes, como anguaño fai l'árabe.

Hebo delles variantes del alfabetu na primera dómina, destacando l'occidental (calcidianu) y oriental (xónicu), siendo'l primeru'l que daría llugar al alfabetu etruscu y romanu. Atenes adoptó la escritura xónica nel 403 e.C., y llueu les otres versiones desaniciáronse. El griegu escribíase d'izquierda a drecha.

Na Edá Media, la escritura sufrió camudamientos paralelos a los del alfabetu romanu: les minúscules convirtiéronse nes dominantes na escritura manual. Aristófanes de Bizanciu creó l'acentuación pa una meyor pronunciación. La lletra σ escríbese ς al final de pallabra.

 Referencies 

 Enllaces esternos 
 Greek Unicode Issues